**ELŐTERJESZTÉS**

**Szombathely Megyei Jogú Város Közgyűlésének 2019. április havi rendes ülésére**

**Javaslat a városnév használatának szabályairól szóló 16/1994. (VI.9.) önkormányzati rendelet módosítására**

A Tisztelt Közgyűlés a 113/2019. (III.27.) Kgy. sz. határozatában felkérte a polgármestert és a jegyzőt, hogy készítse elő és terjessze a Közgyűlés április havi ülésére a városnév használatának szabályairól szóló 16/1994. (VI.9.) önkormányzati rendelet (a továbbiakban: Rendelet) olyan tartalmú módosítását, hogy a városnév használatával kapcsolatos hatáskörök a Közgyűlést illessék, továbbá a visszavonás esetkörei kerüljenek részletesen kifejtésre a rendeletben.

A Rendelet fentieknek megfelelő módosítása előkészítésre került.

A Rendelet jelenleg is tartalmaz a megvonást szabályozó rendelkezéseket, amelyek keretén belül a döntéshozó – korábban a polgármester, az új szabályok szerint a Közgyűlés – egyedi esetekben mérlegelés alapján dönt. Ezek módosítása álláspontom szerint nem indokolt.

Tájékoztatom a Tisztelt Közgyűlést, hogy a jogalkotásról szóló 2010. évi CXXX. törvény (a továbbiakban: Jat.) 2019. március 15-étől hatályos módosítása alapján önkormányzati rendeletnél megszűnt az a tilalom, hogy nem lehet módosítani a rendelet bevezető részét. Ennél a rendelet módosításnál így hatályosítani célszerű a rendelet felhatalmazó rendelkezéseinek, illetve a feladatkörnek az eredeti rendelet 1994-es elfogadásakor hatályos megjelöléseit a bevezető részében.

A fentiek szerinti módosító rendelet az előterjesztés 1. számú, a módosításokkal egységes szerkezetbe foglalt Rendelet a 2. számú mellékletét képezi. A Jat. 17. § (1) bekezdése alapján a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható következményeit. A Jat. 18. § (1) bekezdése alapján pedig a jogszabály tervezetéhez a jogszabály előkészítője indokolást csatol. Az előterjesztés 3-4. számú mellékletét képezi az előzetes hatásvizsgálat és az indokolás.

Kérem a Tisztelt Közgyűlést, hogy az előterjesztést megtárgyalni, és a rendeletet megalkotni szíveskedjék.

**Szombathely, 2019. április „ ”**

|  |  |
| --- | --- |
|  | **/: Dr. Puskás Tivadar :/** |